Diari Oficial de la Generalitat Valenciana


Sumari del DOGV 5875, del 21-10-2008 (2008/12204)

Informació pública de la proposta de declaració de la zona denominada Juan Llorens com a zona acústicament saturada.
--------------------------------------------------------------------------------------------------------------------

### Dades del document

Número de DOGV
:   5875

Data del DOGV
:   21-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/12607


Data del document
:   06-10-2008

Organisme emissor
:   Ajuntament de València

Tipus de document
:   Informació Pública

Descriptors 

:   * València

Informació pública de la proposta de declaració de la zona denominada Juan Llorens com a zona acústicament saturada. [2008/12179]  
En virtut del que disposen els articles 29.2 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, 22.3 del Decret 104/2006, de 14 de juliol, del Consell, de planificació i gestió en matèria de contaminació acústica i 52.3 de l'Ordenança Municipal de Protecció contra la Contaminació Acústica, i de conformitat amb el que s'ha acordat per la Junta de Govern Local, en sessió ordinària celebrada el dia 3 d'octubre de 2008, s'obri un període d'informació pública, per un termini de 30 dies, comptats a partir de l'endemà de la data de la publicació del present anunci en el Diari Oficial de la Comunitat Valenciana, a fi que qualsevol persona física o jurídica puga examinar el contingut de la proposta de declaració de la zona denominada Juan Llorens com a zona acústicament saturada i formular davant d'aquest Ajuntament totes les al·legacions que estime convenients respecte d'això; es dona audiència, així mateix, durant l'esmentat període d'informació pública, a les organitzacions o associacions que representen col·lectius o interessos socials que puguen veure's afectats.  
El contingut íntegre de la citada proposta serà accessible a les persones, organitzacions o associacions mencionades, a les dependències municipals de l'avinguda de França, número 60, Servei de Contaminació Acústica.  
Així mateix, i conforme a l'esmentat acord adoptat per la Junta de Govern Local, en sessió ordinària celebrada el dia 3 d'octubre de 2008, s'indica a continuació el règim de mesures cautelars d'aplicació en la zona objecte de la proposta de declaració com a zona acústicament saturada, contingut en l'annex V de l'esmentada proposta:  
A) En relació amb la mesura de suspensió de la concessió de llicències d'activitat per a la instal·lació o ampliació de locals i determinats establiments, l'acord d'este Ajuntament, pel qual sotmet al tràmit d'informació pública la proposta de declaració de ZAS, determinarà la suspensió de l'admissió a tràmit de les sol·licituds de llicència d'activitat l'objecte de les quals siga la instal·lació o ampliació dels locals o establiments a què es referix el número 1 de l'apartat A) de l'annex IV (Mesures a adoptar).  
La no-admissió a tràmit indicada en el precedent apartat serà efectiva a partir de la data de la publicació de l'esmentat acord en el Diari Oficial de la Comunitat Valenciana.  
B) En relació amb la mesura de suspensió de l'atorgament de llicències per a la instal·lació d'ambientació musical en locals i establiments públics destinats a l'exercici d'activitats recreatives determinades, l'acord d'este Ajuntament, pel qual sotmet al tràmit d'informació pública la proposta de declaració de ZAS, determinarà la suspensió de l'admissió a tràmit de les sol·licituds de llicència d'activitat l'objecte de les quals siga la instal·lació d'ambientació musical als locals i establiments a què es referix el número 1 de l'apartat B) de l'annex IV (Mesures a adoptar).  
La no-admissió a tràmit indicada en el precedent apartat serà efectiva a partir de la data de la publicació de l'esmentat acord en el Diari Oficial de la Comunitat Valenciana.  
C) Intensificació del control de l'ordre públic per mitjà de l'increment dels mitjans policials en la zona objecte d'esta proposta, a partir de la finalització del termini d'informació pública, i una vegada tingudes en compte, si és el cas, les al·legacions presentades.  
D) Constitució de manera definitiva d'una mesa permanent de treball amb caràcter immediat.  
E) Limitacions horàries, en els termes expressats en l'apartat F) de l'annex IV (Mesures a adoptar), seran efectives a partir de la finalització del termini d'informació pública, i una vegada tingudes en compte, si és el cas, les al·legacions presentades.  
F) Prohibició de realització de determinades activitats comercials en la via pública regulades en els termes que disposa el punt G de l'annex IV (Mesures a adoptar), a partir de la finalització del termini d'informació pública, i una vegada tingudes en compte, si és el cas, les al·legacions presentades.  
G) Posada en marxa de mesures de conscienciació i sensibilització social, a partir de la finalització del termini d'informació pública, i una vegada tingudes en compte, si és el cas, les al·legacions presentades.  
Cosa que es fa pública perquè en prengueu coneixement.  
València, 6 d'octubre de 2008.- El secretari, p. d., la cap del servei: Elvira Brull Codoñer.